તકદીર કદાચ મેક્બેથને રાજા બનાવશે એ અર્થમાં શેક્સપીયરે આ વાક્ય વાપરેલું છે અને આવો પણ અર્થ કરેલો છે કે “નશીબમાં હશે તો થશે” કે “નશીબ બદલવું મારા જ હાથમાં છે” મેકબેથની આ દ્વિધા છે. એક બાજુ વિચારે છે કે બધું તકદીર પર છોડી દેવું જોઈએ પણ બીજી તરફ એ પણ વિચાર આવે છે કે કદાચ ( may ) તકદીર ઉપર છોડવાને બદલે બધું એને પોતાને જ કરવું પડશે. શેક્સપીઅરે “chance” એ શબ્દનો અર્થ અહીં તકદીર એવો કર્યો છે. આ નાટકમાં શેક્સપીઅરે મેક્બેથના મનનો (કદાચ દરેક માણસનો) સંઘર્ષ સુંદર રીતે વ્યક્ત કર્યો છે.